b'\n_START_ARTICLE_\nFranziska Preu\xc3\x9f\n_START_SECTION_\nArvokilpailut\n_START_PARAGRAPH_\nPreu\xc3\x9f kilpaili nuorten MM-kisoissa vuosina 2012 ja 2013. Kontiolahdella 2012 h\xc3\xa4nen paras henkil\xc3\xb6kohtainen sijoituksensa oli normaalimatkan kymmenes. Obertilliachissa 2013 h\xc3\xa4n sai pronssia normaalimatkalta ja takaa-ajosta ja hiihti kultaa voittaneessa viestijoukkueessa. Vuoden 2013 EM-kisoissa Preu\xc3\x9f saavutti hopeaa takaa-ajossa ja kultaa viestiss\xc3\xa4. Innsbruckin nuorten talviolympialaisissa 2012 h\xc3\xa4n voitti kultaa pikakilpailusta ja kahdesta viestikilpailusta sek\xc3\xa4 hopeaa takaa-ajosta._NEWLINE_Ensimm\xc3\xa4isissa aikuisten arvokisoissaan, Sot\xc5\xa1in olympialaisissa 2014, Preu\xc3\x9f oli parhaimmillaan takaa-ajon 40:s ja viestin 11:s. Kontiolahden MM-kilpailuissa 2015 h\xc3\xa4n oli toinen yhteisl\xc3\xa4hd\xc3\xb6ss\xc3\xa4 ja hiihti toisen osuuden kultaa voittaneessa Saksan viestijoukkueessa. Sekaviestijoukkueessa h\xc3\xa4n oli kuudes, takaa-ajossa 13:s ja pikakilpailussa 14:s. Oslon MM-kilpailuissa 2016 h\xc3\xa4n sai hopeaa sekaviestiss\xc3\xa4 ja pronssia naisten viestiss\xc3\xa4. Takaa-ajossa h\xc3\xa4n sijoittui kuudenneksi, yhteisl\xc3\xa4hd\xc3\xb6ss\xc3\xa4 kahdeksanneksi ja pikakilpailussa 14:nneksi. Pyeongchangin olympialaisissa 2018 h\xc3\xa4n sijoittui normaalimatkalla nelj\xc3\xa4nneksi, viestiss\xc3\xa4 kahdeksanneksi ja yhteisl\xc3\xa4hd\xc3\xb6ss\xc3\xa4 12:nneksi.\n_START_SECTION_\nMaailmancup\n_START_PARAGRAPH_\nAmpumahiihdon maailmancupissa Preu\xc3\x9f debytoi kaudella 2013\xe2\x80\x932014 ollen marraskuussa 2013 \xc3\x96stersundin normaalimatkalla 43:s. Ensimm\xc3\xa4iset maailmancupin pisteet Preu\xc3\x9f saavutti p\xc3\xa4iv\xc3\xa4\xc3\xa4 my\xc3\xb6hemmin ollen pikakilpailussa 26:s._NEWLINE_Kaudella 2014\xe2\x80\x932015 Preu\xc3\x9f sijoittui ensimm\xc3\xa4isen kerran palkintokorokkeelle oltuaan toinen Ruhpoldingin yhteisl\xc3\xa4ht\xc3\xb6kilpailussa tammikuussa 2015. Samalla kaudella h\xc3\xa4n oli Hanty-Mansijskin takaa-ajossa kolmas. Preu\xc3\x9f voitti yhteisl\xc3\xa4ht\xc3\xb6cupin ja oli maailmancupin kokonaiskilpailussa yhdeks\xc3\xa4s. Ensimm\xc3\xa4isen voiton cupissa h\xc3\xa4n saavutti 20. tammikuuta 2019 Ruhpoldingin yhteisl\xc3\xa4ht\xc3\xb6kilpailussa. Oslon pikakilpailussa h\xc3\xa4n sijoittui toiseksi. Maailmancupin kokonaiskilpailussa h\xc3\xa4n oli yhdeks\xc3\xa4s.'